โฆษก ศบค. ระบุ วันนี้มีผู้ป่วยเพิ่มขึ้น 3 คน และไม่มีผู้เสียชีวิต พร้อมกำชับหน่วยงานที่เกี่ยวข้องเร่งเยียวยาผู้ได้รับผลกระทบไม่ให้ตกหล่น
โฆษก ศบค. ระบุ วันนี้มีผู้ป่วยเพิ่มขึ้น 3 คน และไม่มีผู้เสียชีวิต พร้อมกำชับหน่วยงานที่เกี่ยวข้องเร่งเยียวยาผู้ได้รับผลกระทบไม่ให้ตกหล่นน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 3 คน รวมมีผู้ป่วยสะสม 2,992 คน หายป่วยเพิ่ม 11 คน รวมหายป่วยแล้ว 2,772 คน อยู่ระหว่างการรักษาตัว 165 คน ไม่มีผู้เสียชีวิตวันนี้ รวมเสียชีวิตสะสมอยู่ที่ 55 ราย สำหรับผู้ป่วย 3 คนที่เพิ่มขึ้น รายแรกเป็นหญิงอายุ 59 ปี อาชีพแม่บ้าน อยู่จังหวัดยะลา ซึ่งเป็นการค้นหาเชิงรุกจากการสัมผัสผู้ป่วยที่เดินทางกลับจากประเทศมาเลเซีย อีก 2 รายเป็นชายอายุ 46 ปีและ 51 ปี เป็นการคัดกรองตามกระบวนการ เนื่องจากเดินทางกลับจากประเทศคาซัคสถานส่วนการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 โดยพลเอก ประยุทธ์ จันทร์โอชา นายกรัฐมนตรีในฐานะผู้อำนวยการศูนย์ฯศบค. ขอให้ทุกภาคส่วนให้ความสำคัญและดูแลช่วงการเปลี่ยนผ่านอย่างเข้มงวด รวมทั้งลดผลกระทบที่เกิดขึ้นจากโรคโควิด-19 ในภาคส่วนต่างๆ ขอให้เร่งประชาสัมพันธ์ ให้ประชาชนได้รับทราบการปฏิบัติตัวตามมาตรการผ่อนปรนต่างๆ ให้เกิดความเข้าใจและเร่งเยียวยาผู้ได้รับผลกระทบไม่ให้มีผู้ที่ตกหล่น